

VLADA REPUBLIKE HRVATSKE

Zagreb, 17. rujna 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo mora, prometa i infrastrukture  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o dopuni Odluke o uspostavljanju državnih linija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 19. stavka 2. Zakona o prijevozu u linijskom i povremenom obalnom pomorskom prometu („Narodne novine“, broj 19/22.), Vlada Republike Hrvatske je na sjednici održanoj\_\_\_\_\_\_\_\_\_\_\_\_\_ 2024. donijela

 **O D L U K U**

**o dopuni Odluke o uspostavljanju državnih linija**

**I.**

U Odluci o uspostavljanju državnih linija („Narodne novine“, broj 150/23.), u točki I. u tabelarnom prikazu iza rednog broja 1. dodaje se redni broj 1.a i nova linija broj 431 koja glasi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| „ | 1.a | 431 | PREKO – OŠLJAK – ZADAR/Gaženica i obratno | 101 | 116 | 126 | trajektna | 160 vozila800 putnika | 160 vozila800 putnika | 160 vozila800 putnika | NE | „ |

Iza rednog broja 13. dodaje se redni broj 13.a i nova linija broj 807 koja glasi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| „ | 13.a | 807 | SUĐURAĐ – LOPUD – KOLOČEP – DUBROVNIK i obratno | 26 | 26 | 28 | brodska | 100putnika | 300 putnika | 300putnika | NE | „ |

**II.**

Ova Odluka stupa na snagu danom donošenja, a objavit će se u „Narodnim Novinama“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Državne linije su linije od općega gospodarskog interesa za Republiku Hrvatsku na kojima postoji obveza javne usluge i na kojima je prosječni godišnji promet putnika manji, jednak ili veći od 300.000 putnika u razdoblju od dvije financijske godine koje prethode godini u kojoj je povjereno obavljanje javne usluge,

Državne linije se uspostavljaju nakon provedenog javnog savjetovanja sa zainteresiranom javnošću radi iskazivanja interesa otočnog stanovništva i brodara te nakon što je utvrđeno da se opći gospodarski interes ne može ostvariti bez nametanja obveze javne usluge svim brodarima, odnosno bez sklapanja ugovora o javnoj usluzi, a za koje uskoro ističe ugovor o javnoj usluzi.

Agencija za obalni linijski promet (u daljnjem tekstu: Agencija) je dužna najkasnije šest mjeseci prije isteka ugovora o koncesiji, odnosno ugovora o javnoj usluzi provesti javno savjetovanje sa zainteresiranom javnošću radi iskazivanja interesa otočnog stanovništva i brodara te utvrdi da li se opći gospodarski interes može ostvariti bez nametanja obveze javne usluge svim brodarima, odnosno bez sklapanja ugovora o javnoj usluzi (SNCM test).

Ugovor o obavljanju javnog prijevoza u linijskom i obalnom pomorskom prometu na državnoj trajektnoj liniji broj 431 Preko – Ošljak – Zadar/Gaženica i obratno sklopljen je između Agencije i Jadrolinije 20. prosinca 2018. godine i isteći će 31. prosinca 2024. godine dok je Ugovor o obavljanju javnog prijevoza u linijskom i obalnom pomorskom prometu na državnoj brodskoj liniji broj 807 Suđurađ – Lopud – Koločep – Dubrovnik i obratno sklopljen između Agencije i Jadrolinije 13. listopada 2021. godine i isteći će 31. prosinca 2024. godine.

Sukladno Zakonu o javnom obalnom linijskom pomorskom prometu („Narodne novine“, broj 19/22.) da bi linija bila definirana kao državna odnosno kao linija od općega gospodarskog interesa za Republiku Hrvatsku na kojoj postoji obveza javne usluge, sve sukladno članku 19. stavcima 2. i 3. Zakona, državnu liniju odlukom uspostavlja Vlada Republike Hrvatske na prijedlog Ministarstva mora, prometa i infrastrukture, a koja odluka se može donijeti ako je nakon provedenog javnog savjetovanja sa zainteresiranom javnošću utvrđeno da se opći gospodarski interes ne može ostvariti bez nametanja obveze javne usluge ili bez sklapanja ugovora o javnoj usluzi – tzv. SNCM testa kako je određen presudom Općeg suda od 1. ožujka 2017. godine SNCM protiv Europske komisije (Predmet T-454/13 EU: T: 2017: 134, t.130).

SNCM testovi za linije broj 431 Preko – Ošljak– Zadar/Gaženica i obratno i broj 807 Suđurađ – Lopud – Koločep – Dubrovnik i obratno provela je Agencija u lipnju 2024. godine. Sukladno provedenim SNCM testovima utvrđeno je da postoji potreba stanovništva za uvođenjem državnih linija koje su nužne za povezivanje stanovništva na otocima s kopnom, te da obavljanje javne usluge nije moguće bez da se ne nametne obveza javne usluge koja će jamčiti da će se povezanost otoka s kopnom održavati svakodnevno sa propisanim dnevnim brojem putovanja, utvrđenim kapacitetima plovila te posebnim tarifama za određene kategorije putnika.

Po provedbi navedenih SNCM testova potrebno je dopuniti Odluku o uspostavljanju državnih linija.

U Državnom proračunu Republike Hrvatske za 2024. godinu te projekcijama za 2025. i 2026. godinu planirana su sredstva za isplatu naknade za obavljanje javne usluge javnog obalnog linijskog pomorskog prometa u iznosu od 58.191.000,00 eura za 2024. godinu, 58.695.100,00 eura u projekciji za 2025. godinu i 59.795.100,00 eura u projekciji za 2026. godinu.